чрез използване на осреднения за РПП валутен курс на еврото спрямо песото с цел получаване на среднопретеглена цена франко завод в евро.
 2.3. Експортна цена
 (34)
 Вследствие прилагането на член 18 и предвид отсъствието на друга надеждна информация експортните цени бяха определени главно въз основа на данни от Евростат и на информацията, предоставена от единствения китайски износител, оказал съдействие.
 (35)
 При предходното разследване бе установено, че цените, определени от Евростат не са достатъчно безспорни за целите на анализа (8). Поради ниската степен на съдействие от китайските износители обаче Комисията счете, че вносните цени за КНР на Евростат са приемлив източник за целите на настоящото разследване. Същевременно Комисията е наясно с ограничения характер на този анализ, както и с това, че той може да послужи единствено като ориентир за тенденциите в цените.
 (36)
 Определената от Евростат експортна цена е цена CIF и тя трябваше да бъде коригирана за всяка сделка по отношение на разходите за морски превоз с цел да се изчисли цената франко завод. Средните разходи за морски превоз бяха определени въз основа на информацията, посочена в отговора на единствения китайски производител, оказал съдействие, и бяха изчислени на 8,30 EUR за единица. Експортната цена франко завод за Съюза на единственото китайско дружество, оказало съдействие, бе определена на подобна основа. Изчислената в резултат на това единична цена впоследствие бе използвана за изчисляване на среднопретеглената цена франко завод за КНР.
 2.4. Сравнение
 (37)
 Съгласно член 2, параграф 11 от основния регламент среднопретеглената нормална стойност, установена за Мексико, бе сравнена със среднопретеглената експортна цена франко завод за КНР. Така бе установен среднопретегленият дъмпингов марж.
 2.5. Дъмпингов марж
 (38)
 Изчисленията на дъмпинга показаха над 20 % дъмпингов марж в национален мащаб. Това равнище обаче би следвало да се счита за занижено поради факта, че данните на Евростат не вземат под внимание значителните разлики между цените на различните видове от разглеждания продукт. В тази връзка следва да се отбележи, че според информацията, включена в искането, дъмпинговите маржове са достигали нива от над 100 %.
 3. Развитие на вноса при евентуална отмяна на мерките
 3.1. Предварителна бележка
 (39)
 Вероятното развитие на вноса от КНР беше анализирано по отношение на очакваните тенденции в цените и обема.
 3.2. Свободен капацитет на китайските производители износители
 (40)
 Според информацията, представена в искането, китайската промишленост за производство на велосипеди е най-голямата по обем в света. Производственият капацитет на КНР е 100—110 милиона велосипеда, а производството е около 80 милиона велосипеда на година. Китайската промишленост за производство на велосипеди е експортно ориентирана: от произвежданите 80 милиона велосипеда годишно 25 милиона са за вътрешния пазар, а останалите 55 милиона, или 69 % от общото производство на велосипеди, са за износ.
 (41)
 Приблизителната оценка за свободния капацитет в КНР е около 20—30 милиона велосипеда годишно, което e повече от двойния размер на настоящото производство в Съюза, както е посочено в съображение 66. Освен това информацията, получена по време на разследването, показва, че капацитетът за производство на велосипеди в КНР може лесно да бъде увеличен, ако търсенето нарасне, inter alia, чрез наемане на допълнителна работна